Il-Korp tal-Pulizija jinsab fil-proċess li jagti lill-membri tiegħu r-‘resqme’, apparat żgħir li permezz tiegħu jistgħu jsalvaw ħajjithom f’każ ta’ emerġenza. Fuq il-paġna tagħha fuq Facebook, il-Pulizija qalet li dan l-apparat jista’ jservi biex f’ħin qasir ikisser it-twieqi tal-karozza u jaqta’ s-seat-belt. Ingħad li dan huwa ideali f’emerġenza u f’każ li persuna tinqabad fil-vettura tagħha. Din il-biċċa għodda għandha xafra li taqta’ u molla b’saħħitha ħafna biex tkisser it-twieqi tal-vetturi.